Rahandusministeerium	
	
 	27.08.2025 nr 1-12/935 - 1	

	

	
Vabariigi Valitsuse omandireformi reservfondist raha taotlemine		

Käesolevaga esitab Tallinna linn taotluse eraldada Vabariigi Valitsuse 27. augusti 1996. a määrusega nr 221 kinnitatud „Vabariigi Valitsuse omandireformi reservfondist raha eraldamise ja kasutamise korra“ punkti 3 alapunkti 1 alusel Vabariigi Valitsuse omandireformi reservfondist (edaspidi reservfond) Tallinna linnale tagastamatu toetusena 32 149,90 eurot omandi- ja maareformi menetluste kohta koostatud toimikute arhiveerimise ja korrastamisega seotud kulude katmiseks 2026. aastal.
Vabariigi Valitsuse 5. veebruari 1993. a määruse nr 36 „Õigusvastaselt võõrandatud vara tagastamise kord“ punkti 9 alusel kajastab õigusvastaselt võõrandatud vara toimik vara tagastamise menetlust. Toimikusse lisatakse tagastamise käigus esitatud, kogutud või koostatud dokumendid ning vastuvõetud otsused. Toimiku avab õigusvastaselt võõrandatud vara tagastamise ja kompenseerimise avalduse vastuvõtja avalduse vastuvõtmisel ning toimik lõpetatakse pärast vara õigustatud subjektidele üleandmist. Lõpetatud õigusvastaselt võõrandatud vara toimikud annab Tallinna Linnavaraamet (edaspidi linnavaraamet) alaliseks säilitamiseks üle Tallinna Linnaarhiivile (edaspidi linnaarhiiv). 

Toimikute korrastamisega seotud kulude katteks on linnavaraametile raha varem reservfondist eraldatud Tallinna Linnavalitsuse 17.06.2024 kirja nr 1-12/748 saadetud taotluse alusel. Taotletud tagastamatu toetuse summa oli 60 764,20 eurot ning Vabariigi Valituselt otsuse alusel saadud toetuse summa reservfondist oli 32 306,20 eurot. 

Korrastamist vajavate toimikute arv 2024 aastal kokku oli 11 676. Vahemikus 12.2024 – 07.2025 on linnavaramet korrastanud 3 512 toimikut. 2025. aasta lõpuks planeeritakse korrastada veel 2 488 toimikut. 2026. aastal jääb veel korrastada 5 676 toimikut. Kuivõrd mahukamad toimikud ühte köitesse ei mahu, on toimiku kaante arv toimikute arvust veelgi suurem. Enne toimikute korrastamist on raske prognoosida köidete täpset arvu kuna paljudel toimikutel on mitu köidet ning kõikidele tuleb anda eraldi number, millest tulenevalt selgub täpne vajaminev toimiku kaante arv korrastamise käigus.  

2024. aastal tegeles linnavaraametis arhiveerimistöödega üks dokumendi haldur ning toetuse saamise korral planeeriti kaasata arhiivi töösse täiendavat tööjõudu. Kulude optimeerimise ja tööprotsesside efektiivsemaks muutmise eesmärgil koondati 31.12.2024 seisuga dokumendi halduri töökoht, mis oli olnud vakantne alates 09.2024 ning tööülesanded suunati linnavaraameti üldosakonna dokumendi haldurile. Linnavaraametis teostatakse alates 12.2024 toimikute korrastamist ühe võlaõigusliku lepingu alusel töötava dokumendi halduriga, kelle tööd on võimalik tasustada kuni 2025. aasta lõpuni eelnevalt reservfondist eraldatud toetusest. Täiendava tööjõu kaasamise puudumine pikendas ettenähtud tööde lõpuleviimise tähtaega.

Õigusvastaselt võõrandatud vara tagastamise toimikute korrastamise kulud 2026 aastal on järgmised:
-	ühe toimiku korrastamise tasu 4,5 eurot;
-	ühe toimiku kaane hind 1,15 eurot.

Linnavaaraameti üldosakond	Arhiveeritavate toimikute arv 	Taotletav toetus 	Ühe toimiku arhiveerimise kulu	
Toimiku korrastamine	5 676	 25 542 €	4,50 €	
Toimikute kaaned	5 746	 6 607,90 €	1,15 €	
KOKKU:	 	 32 149,90 €	5,65 €	

Tallinna linn palub taotluse rahuldamise korral kanda toetus Tallinna Linnakantselei kontole, kasutades järgmisi pangarekvisiite: 

arvelduskonto: EE311010220061053015
viitenumber:5238050050050225

	
Lugupidamisega	

	
	
(allkirjastatud digitaalselt)	
Margot Roose	
abilinnapea

Merle Koppel
640 4529 merle.koppel@tallinnlv.ee